
Nousiaisten seurakunnan kirkkovaltuusto on kirkkolain (652/2023) 3 luvun 7 §:n nojalla hyväksynyt seurakunnalle seuraavan hallintosäännön 13.12.2023.

[bookmark: _Toc214313833]1 LUKU	YLEISET MÄÄRÄYKSET
[bookmark: _Toc214313834]1 § Hallintosäännön soveltaminen
Seurakunnan hallinnon ja toiminnan järjestämisestä, päätösvallan siirtämisestä toimielimille tai johtaville viranhaltijoille sekä toimielinten päätöksenteosta ja kokousmenettelyistä määrätään tässä hallintosäännössä kirkkolain (652/2023) ja kirkkojärjestyksen (657/2023) nojalla. 
Sisäisiä määräyksiä sisältyy myös seuraaviin säädöksiin: 
1) Nousiaisten taloussääntö;  
2) Hautainhoitorahaston säännöt;
3) Hautaustoimen ohjesääntö;
4) Diakoniatyön johtosääntö;
5) Lähetystyön johtosääntö;
6) Viranhaltijoiden johtosäännöt;
7) Erityiskatteisten rahastojen säännöt
8) Taloudellisen avustamisen periaatteet Nousiaisten seurakunnan diakoniatyössä
9) Muut kirkkoneuvoston hyväksymät toimintaa ohjaavat suunnitelmat ja dokumentit
Hallintosääntöön ei ole kirjattu kirkkolain ja kirkkojärjestyksen perusteella sovellettavaksi tulevaa lainsäädäntöä, vaan ne otetaan automaattisesti huomioon kaikessa päätöksenteossa.
[bookmark: _Toc214313835]2 luku 	SEURAKUNNAN HALLINTO-ORGANISAATIO
[bookmark: _Toc214313836]2 § Kirkkovaltuusto
Kirkkovaltuustossa on 15 jäsentä. Valtuuston varajäsenet määräytyvät kirkkojärjestyksen 9 luvun 47 §:n mukaisesti.  
[bookmark: _Toc214313837]3 § Kirkkoneuvosto
Kirkkoneuvostoon kuuluu virkansa puolesta kirkkoherra puheenjohtajana sekä valittuina jäseninä varapuheenjohtaja ja kahdeksan muuta jäsentä. 
Kirkkoneuvoston vaali toimitetaan siten, että ensin valitaan varapuheenjohtaja yhdessä varajäsenensä kanssa ja sen jälkeen eri vaalilla muut jäsenet henkilökohtaisine varajäsenineen.
[bookmark: _Toc214313838]Kirkkoneuvoston alaiset työryhmät sekä vaikuttamistoimielin
[bookmark: _Toc214313839]4 § Kirkkoneuvoston alaiset työryhmät
Kirkkoneuvosto voi perustaa työryhmiä valmistelun tueksi. Kirkkoneuvosto nimeää työryhmät ja valitsee niihin tarvittavan määrän jäseniä. Työryhmän puheenjohtajina toimivat työalojen vastuulliset viranhaltijat tai työntekijät. Työryhmien toiminta on valmistelevaa eikä niillä ole päätösvaltaa. Työryhmien perustaminen ja lakkauttaminen tuodaan kirkkoneuvoston kokoukseen päätettäväksi. Kirkkoneuvosto delegoi kirkkoherralle oikeuden hyväksyä muutoksia työryhmien kokoonpanoihin. Työryhmät ovat velvoitettuja vuosittain raportoimaan työ-ryhmien kokoonpanosta ja toiminnasta kirkkoneuvostolle.
Perinteisesti kirkkoneuvoston valmistelun tukena Nousiaisten seurakunnassa on toiminut johtoryhmä (kirkkovaltuuston puheenjohtaja, kirkkovaltuuston varapuheenjohtaja, kirkkoneuvoston varapuheenjohtaja ja johtavat viranhaltijat kirkkoherra ja talouspäällikkö). Johtoryhmällä ei ole työryhmien tapaan päätösvaltaa. Johtoryhmän toimikausi on sama kuin luottamushenkilöiden toimikausi ja johtoryhmään kuulutaan aseman perusteella, joten erillistä päätöstä johtoryhmän kokoonpanosta ei tehdä kirkkoneuvostossa toimikausittain. 
[bookmark: _Toc214313840]5 § Nuorten vaikuttajaryhmä 
Nuorten vaikuttajaryhmään kuuluu jäseniä, joiden on kirkkojärjestyksen 10 luvun 5 §:n mukaisesti oltava alle 29-vuotiaita konfirmoituja kirkon jäseniä. Nuorten vaikuttajaryhmän jäsenmäärää ja toimikauden kestoa ei rajata, vaan kaikki kirkkojärjestyksen 10 luvun 5§ tarkoittamat halukkaat nuoret pääsevät mukaan vaikuttajaryhmään. Vaikuttajaryhmän jäsenet kutsuu ja ryhmän toimintaa koordinoi kirkkoneuvoston päätöksellä nuorisotyönohjaaja. Kirkkoneuvosto myöntää talousarvion yhteydessä nuorten vaikuttajaryhmälle talousarviomäärärahan, jonka käyttämiseen nuorten vaikuttajaryhmällä on päätösvalta. Nuorisotyönohjaaja on velvollinen vuosittain raportoimaan nuorten vaikuttajaryhmän kokoonpanosta, talousarviomäärärahan käytöstä, päätöksistä ja toiminnasta kirkkoneuvostolle.
Nuorten vaikuttajaryhmän tehtävistä säädetään kirkkojärjestyksen 10 luvun 5 §:ssä.
[bookmark: _Toc214313841]3 luku 	TOIMIELINTEN TEHTÄVÄT JA PÄÄTÖSVALLAN JAKO
[bookmark: _Toc214313842]6 § Kirkkovaltuuston tehtävät
Kirkkolain 3 luvun 5 §:n nojalla seurakunnan päätösvaltaa käyttää kirkkovaltuusto, jollei kirkkolaissa, muussa laissa, kirkkojärjestyksessä tai tässä hallintosäännössä taikka kirkkovaltuuston hyväksymässä johtosäännössä ole toisin säädetty tai määrätty. 
[bookmark: _Toc214313843]7 § Kirkkoneuvoston tehtävät ja päätösvalta
Kirkkoneuvosto hoitaa kirkkolaissa, muussa laissa ja kirkkojärjestyksessä sille säädetyt sekä muutoin sille määrätyt tehtävät sekä ne toimeenpano- ja hallintotehtävät, joita ei ole säädetty tai määrätty muun viranomaisen tehtäviksi tai jotka asian luonteen vuoksi kuuluvat kirkkoneuvoston suoritettaviksi. 
Kirkkoneuvosto päättää lisäksi seuraavista kirkkovaltuustolle muutoin kuuluvista asioista:
1) Ilman euromääräistä rajaa hankinnasta, jolle kirkkovaltuusto on myöntänyt määrärahan.
2) Muun kuin kirkkolain 3 luvun 9 §:n 2 momentin 1 ja 2 kohdassa tarkoitetun rakennuksen rakennuspiirustuksen hyväksymisestä, jos kustannusarvio ei ylitä kirkkovaltuuston erikseen päättämää rahamäärää.
3) Irtaimen omaisuuden myynnistä, jollei sen arvo ylitä 50 000 euroa ja irtaimen omaisuuden lahjoituksesta, jollei sen arvo ylitä 5 000 euroa;
4) puun, maa-aineksen ja turpeen myynnistä; 
5) kiinteää omaisuutta koskevasta suostumuksesta tai vuokraamisesta tai muusta vuokra- ja käyttösopimuksesta;
6) seurakunnalle tulevista maksuista hautapaikkamaksuja lukuun ottamatta
[bookmark: _Toc214313844]8 § Asian siirtäminen kirkkoneuvoston käsiteltäväksi
Jos kirkkoneuvosto tai sen puheenjohtaja haluaa siirtää viranhaltijan tai luottamushenkilön päätöksen kirkkoneuvoston käsiteltäväksi, vaatimus siitä tulee ilmoittaa asianomaiselle, joka on ratkaissut asian. Vaatimus on ilmoitettava 4 päivän kuluessa siitä, kun päätös on tämän hallintosäännön mukaan ilmoitettu kirkkoneuvoston puheenjohtajalle ja varapuheenjohtajalle.  
[bookmark: _Toc214313845]Johtavien viranhaltijoiden ja luottamushenkilöiden päätösvalta
[bookmark: _Toc214313846]9 § Kirkkoherran päätösvalta
Kirkkoherra sen lisäksi, mitä kirkkojärjestyksen 8 luvun 13 §:ssä säädetään: 
1) tekee mainitun pykälän 3 kohdassa tarkoitettua hengellistä työtä tekevää viranhaltijaa ja työntekijää koskevat päätökset seuraavissa asioissa:
a) ottaa enintään vuoden ajaksi sijaisen, jos vakituiselle viranhaltijalle tai työntekijälle on myönnetty virkavapaata, ottaen huomioon, että kirkkolain 4 luvun 6 §:n 1 momentin 4 kohdan mukaan papin virkaan viranhoitomääräyksen antaa tuomiokapituli;
b) ottaa määrärahojen puitteissa määräaikaiseen virkasuhteeseen tai työsuhteeseen enintään vuoden ajaksi ottaen huomioon, että kirkkolain 4 luvun 6 §:n 1 momentin 4 kohdan mukaan papin virkaan viranhoitomääräyksen antaa tuomiokapituli;
c) vahvistaa viranhaltijan tai työntekijän valintapäätöksen, milloin päätös on ollut ehdollinen, jos esitetty lääkärintodistus tai muu ehdoksi asetettu asiakirja on varaukseton tai rikosrekisteriotteessa ei ole rikosrekisterilain 6 §:n 2 momentissa tarkoitettuja merkintöjä;
d) myöntää palkattoman virka- tai työvapaan viranhaltijalle tai työntekijälle enintään yhden kuukauden ajaksi, jos sen myöntäminen on seurakunnan harkinnassa eikä siitä aiheudu seurakunnalle lisäkustannuksia;
e) myöntää viranhaltijalle tai työntekijälle vuosiloman niiden lomapäivien osalta, joiden pitämisajasta ei ole määrätty lomajärjestyksessä;
f) päättää työajattoman viranhaltijan tai työntekijän vapaapäivien sijoittelusta, jollei asia kuulu muulle viranomaiselle, ja tekee muutkin tämän työhön liittyvät ratkaisut;
g) laatii työajallisten viranhaltijoiden ja työntekijöiden työvuoroluettelot, jollei laatimista ole määrätty muulle viranhaltijalle tai työntekijälle;
h) päättää hankinnasta, jos sen arvo ei ylitä 2000 euroa;
i) hyväksyy omien alaistensa laskut;
j) päättää kirkon vuokraamisesta muuhun kuin kirkollisiin toimituksiin;
k) myöntää määrärahojen puitteissa avustuksia.
l) myöntää sairaudesta johtuvan virka- tai työvapaan enintään vuoden ajaksi, kun päätösvalta on seurakunnalla.
m) myöntää lakiin, virka- tai työehtosopimukseen perustuvat palkanlisät ja lisäpalkkiot sekä päättää työehtosopimukseen perustuvien erityisten lisien maksamisesta 
n) myöntää lakiin tai virka- tai työehtosopimukseen perustuvat virkavapaudet tai työlomat, joiden osalta seurakunnalla ei ole harkintavaltaa. 
o) antaa työtodistuksen
p) päättää tilavuokrien maksuvapautuksesta viranhaltijapäätöksin
[bookmark: _Toc214313847]10 § Taloudesta vastaavan viranhaltijan päätösvalta
Taloudesta vastaava viranhaltija: 
a) tekee muun kuin kirkkojärjestyksen 8 luvun 13 §:n 3 kohdassa tarkoitettua hengellistä työtä tekevän viranhaltijan ja työntekijän osalta edellä 9 §:n 1 kohdassa tarkoitetut päätökset (pois lukien kohdat h, j, k);
b) päättää hankinnasta, jos sen arvo ei ylitä 10 000 euroa ja, jollei asia kuulu muulle viranhaltijalle;
c) päättää vahvistetun metsäsuunnitelman ja talousarvion mukaisesta metsän myynnistä;
d) esittää seurakunnan varojen sijoittamisesta kirkkoneuvoston määräämien periaatteiden mukaisesti;
e) myöntää sellaiset virka- tai työehtosopimukseen perustuvat palkanlisät ja lisäpalkkiot, joista päättäminen ei ole seurakunnan harkinnassa, sekä päättää työehtosopimukseen perustuvien erityisten lisien maksamisesta tuntipalkkaisille työntekijöille;
f) hyväksyy laskut maksettavaksi;
g) päättää hautapaikkojen luovutuksesta, hautaoikeuden voimassaoloajan jatkamisesta, hautapaikkojen vastaanottamisesta hautaoikeuden haltijan luopuessa hautaoikeudesta sekä haudanhoitosopimusten tekemisestä.
h) myöntää sairaudesta johtuvan virka- tai työvapaan enintään vuoden ajaksi, kun päätösvalta on seurakunnalla.
i) myöntää lakiin, virka- tai työehtosopimukseen perustuvat palkanlisät ja lisäpalkkiot sekä päättää työehtosopimukseen perustuvien erityisten lisien maksamisesta 
j) myöntää lakiin tai virka- tai työehtosopimukseen perustuvat virkavapaudet tai työlomat, joiden osalta seurakunnalla ei ole harkintavaltaa. 
k) antaa työtodistuksen
Talouspäällikön vuosiloman, virkavapauden aikana tai talouspäällikön viran ollessa täyttämättä kirkkoherra voi tehdä päätöksen edellä mainitussa asiassa, mikäli asia on kiireellinen.

[bookmark: _Toc214313848]4 luku	KOKOUSMENETTELY
[bookmark: _Toc214313849]Kokoustapa ja kokouskutsu
[bookmark: _Toc214313850]11 § Toimielimen varsinainen kokous ja sähköinen kokous 
Toimielin käsittelee asian varsinaisessa kokouksessaan, jossa kokoukseen osallistujat ovat läsnä kokouspaikalla. 
Toimielimen kokous voidaan pitää myös sähköisessä toimintaympäristössä, johon osallistutaan sähköisen yhteyden avulla (sähköinen kokous). Sähköinen kokous voidaan pitää siten, että kaikki osallistuvat kokoukseen sähköisen yhteyden avulla tai siten, että vain osa läsnäolijoista osallistuu kokoukseen sähköisen yhteyden avulla (hybridikokous). 
Yleisölle on järjestettävä mahdollisuus seurata kirkkovaltuuston sähköistä kokousta internetin kautta sekä kokouskutsussa mainitussa julkisessa tilassa.  
Kirkkovaltuuston suljettuun sähköiseen kokoukseen sekä muun toimielimen sähköiseen kokoukseen voi osallistua vain sellaisesta paikasta, jossa salassa pidettävät tiedot ja kokouksessa käydyt keskustelut eivät ole ulkopuolisen kuultavissa eivätkä nähtävissä. 
Kirkkoneuvosto tai sen nimeämä viranhaltija vastaa siitä, että kokouksiin tarvittavat tekniset laitteet sekä tietoliikenneyhteydet ovat ajantasaisia ja tietoturvallisia lainsäädännön edellyttämällä tavalla. 
[bookmark: _Toc214313851]12 § Toimielimen kokoontuminen ja sihteeri 
Kirkkovaltuusto kokoontuu, kun kokoontuminen määräaikana käsiteltäväksi säädettyjen asioiden takia on tarpeen tai valtuuston puheenjohtaja muutoin katsoo sen tarpeelliseksi taikka kokoon kutsumiselle on säädetty peruste.
Kirkkoneuvoston ja muun toimielimen kutsuu koolle puheenjohtaja tai hänen estyneenä ollessaan varapuheenjohtaja. Toimielin voi myös etukäteen vahvistaa kokousaikataulunsa suunnitelman.
Kokouksen pöytäkirjaa pitää toimielimen tähän tehtävään valitsema sihteeri.
Työryhmä kokoontuu työryhmän puheenjohtajan (työalan vastuullisen viranhalti-jan/työntekijän) kutsusta tai jos vähintään puolet jäsenistä pyytää kokoontumista kirjallisesti ilmoittamansa asian käsittelyä varten. Työryhmien kokoontumisista pidetään muistiota. Muistion laatimisesta on vastuussa työryhmän puheenjohtaja.
[bookmark: _Toc214313852]13 § Kokouskutsu
Kirkkovaltuuston kokouskutsu on toimitettava viimeistään seitsemän (7) päivää ennen kokousta kirkkovaltuuston jäsenille. Kirkkojärjestyksen 3 luvun 29 §:n mukaisesti kokouksesta on ilmoitettava samassa ajassa yleisessä tietoverkossa.
Kirkkoneuvoston kokouskutsu on toimitettava viimeistään seitsemän (7) päivää ennen kokousta kirkkoneuvoston jäsenille. 
Kokouskutsu voidaan lähettää sähköisesti. Kutsuun on liitettävä esityslista liitteineen.
Kokouskutsu tulee lähettää samalla tavalla niille, joilla on läsnäolo- ja puheoikeus toimielimen kokouksessa.
Kokouskutsussa on mainittava, mitä toimielimen päätöksentekotapaa noudatetaan kunkin asian kohdalla. Jos asia käsitellään sähköisessä päätöksentekomenettelyssä, tulee kutsussa kertoa, mihin mennessä asia on käsiteltävä sähköisesti.
[bookmark: _Toc214313853]14 § Esityslista
Esityslista sisältää selostukset käsiteltävistä asioista ja kirkkoneuvoston ehdotukset tai esittelijän esitykset toimielimen päätöksiksi.
Jos toimielin päättää panna jonkin asian pöydälle tai palauttaa asian valmisteluun, asiaan liittyviä esityslistan liitteitä ei toimiteta uudelleen, jos asian lopullinen käsittely tapahtuu vuoden kuluessa. 
[bookmark: _Toc214313854]15 § Jatkokokous
Jos kaikkia kokouskutsussa mainittuja asioita ei saada kokouksessa käsiteltyä, asiat voidaan siirtää jatkokokoukseen. Kokouksesta poissa olleille ilmoitetaan jatkokokouksen ajasta ja paikasta.
[bookmark: _Toc214313855]16 § Varajäsenen kutsuminen
Kirkkovaltuuston jäsenen, joka ei pääse kokoukseen tai on esteellinen käsittelemään esityslistalla olevaa asiaa, on viipymättä ilmoitettava esteestä tai esteellisyydestä valtuuston puheenjohtajalle tai sihteerille.
Saatuaan valtuuston jäseneltä tai muuten luotettavasti tiedon esteestä tai esteellisyydestä puheenjohtajan tai sihteerin on viipymättä kutsuttava jäsenen sijaan varajäsen. Varajäsen kutsutaan kokoukseen noudattaen kirkkojärjestyksen 9 luvun 47 §:n 2 momentissa säädettyä sijaantulojärjestystä.
Sen jälkeen, kun valtuusto on hyväksynyt esteen, varajäsen ryhtyy toimimaan estyneen tilalla.
Kirkkoneuvoston jäsenen on kutsuttava varajäsen sijaansa, jos hän ei pysty osallistumaan kokoukseen. Kun jäsen on esteellinen jossakin kokousasiassa tai esteen vuoksi ei voi osallistua jonkin asian käsittelyyn, hän voi kutsua varajäsenen yksittäisen asian käsittelyyn. Myös puheenjohtaja tai sihteeri voi toimittaa kutsun varajäsenelle.
[bookmark: _Toc214313856]Läsnäolo- ja puheoikeudet toimielimissä
[bookmark: _Toc214313857]17 § Läsnäolovelvollisuus ja puheoikeus kirkkovaltuustoon
Sen lisäksi, mitä kirkkojärjestyksen 3 luvun 30 § säädetään,
1) Talouspäälliköllä on läsnäolo- ja puheoikeus kirkkovaltuuston kokouksessa
2) Kirkkovaltuusto voi myöntää enintään kahdelle nuorten vaikuttajaryhmän jäsenelle läsnäolo- ja puheoikeuden kirkkovaltuuston julkisissa kokouksissa enintään toimikautensa ajaksi.
Edellä mainitulla henkilöllä on oikeus ottaa osaa keskusteluun, mutta ei päätöksen tekemiseen.
[bookmark: _Toc214313858]18 § Läsnäolo- ja puheoikeus kirkkoneuvoston kokouksessa
Sen lisäksi, mitä kirkkojärjestyksen 3 luvun 37 §:ssä / 47 §:ssä säädetään, talouspäälliköllä on läsnäolo- ja puheoikeus kirkkoneuvoston kokouksessa.
Edellä mainitulla henkilöllä on oikeus ottaa osaa keskusteluun, mutta ei päätöksen tekemiseen.
[bookmark: _Toc214313859]Asioiden käsitteleminen
[bookmark: _Toc214313860]19 § Kokouksen laillisuus ja päätösvaltaisuus 
Avattuaan kokouksen puheenjohtaja toteaa läsnä olevat sekä, onko kokous laillisesti koolle kutsuttu ja päätösvaltainen.
Kokouksen kuluessa saapuvan jäsenen on ilmoittauduttava välittömästi puheenjohtajalle ja pöytäkirjaan on merkittävä, minkä asian käsittelyn aikana hän on saapunut. Samoin on meneteltävä, jos jäsen poistuu kesken kokouksen tai kokouksesta poistunut jäsen saapuu uudelleen kokoukseen.
Puheenjohtaja voi kokouksen kestäessä tai kokoustauon päätyttyä todeta tarvittaessa uudelleen läsnäolijat.
[bookmark: _Toc214313861]20 § Asioiden käsittelyjärjestys
Asiat käsitellään esityslistan mukaisessa järjestyksessä, jollei toimielin toisin päätä.
[bookmark: _Toc214313862]21 § Esteellisyys
Ennen asian käsittelyn aloittamista esteellisen henkilön on ilmoitettava esteellisyydestään ja esteellisyyden perusteesta sekä vetäydyttävä asian käsittelystä ja poistuttava paikaltaan. Toimielin päättää esteellisyydestä hallintolain (434/2003) 29 §:n 2 momentin nojalla. 
Toimielimen puheenjohtajan on tarvittaessa saatettava kokoukseen osallistuvan esteellisyys toimielimen ratkaistavaksi. Asianomaisen henkilön tulee tarvittaessa antaa selvitystä seikoista, joilla voi olla merkitystä hänen esteellisyytensä arvioinnissa. Annettuaan selvityksen asianomaisen henkilön on poistuttava paikaltaan.
Toimielimen tekemä esteellisyyttä koskeva ratkaisu on perusteltava pöytäkirjaan.
[bookmark: _Toc214313863]22 § Ehdotus kirkkovaltuustossa 
Kirkkovaltuustossa pohjaehdotuksena on kirkkoneuvoston ehdotus. Jos kirkkoneuvosto on muuttanut esityslistalla olevaa ehdotustaan ennen kuin valtuusto on tehnyt päätöksen asiasta, pohjaehdotuksena on muutettu ehdotus. Jos ehdotus on peruutettu ennen kuin valtuusto on tehnyt päätöksen asiassa, asia on poistettava esityslistalta.
[bookmark: _Toc214313864]23 § Esittely 
Kirkkoneuvoston kokouksessa asia päätetään esittelystä. Esittelijän ehdotus on käsittelyn pohjana. Jos esittelijä on keskustelun aikana muuttanut esityslistalla olevaa ehdotustaan, muutettu ehdotus on pohjaehdotus.
Jos asian kiireellisyys sitä vaatii, päätösehdotus perusteluineen voidaan antaa kokouksessa. Vähäisenä pidettävä asia, joka on laadultaan tai merkitykseltään sellainen, ettei se edellytä kirjallista esittelyä, voidaan esitellä suullisesti. Salassa pidettävää asiaa voidaan tästä poiketen kuitenkin esitellä suullisesti.
Kirkkoneuvostossa seurakunnan hengellistä elämää ja toimintaa koskevat asiat esittelee kirkkoherra, jollei hän ole määrännyt asiaa muun alaisensa viranhaltijan esiteltäväksi tai jollei esittelyvelvollisuus perustu viranhaltijan johtosääntöön taikka kirkkoneuvoston muuhun päätökseen.
Muut asiat esittelee talouspäällikkö, jollei hän ole määrännyt asiaa muun alaisensa viranhaltijan esiteltäväksi tai jollei esittelyvelvollisuus perustu viranhaltijan johtosääntöön taikka kirkkoneuvoston muuhun päätökseen.
Kirkkoneuvosto voi käsitellä ylimmän johdon palkkaukseen liittyvän asian varapuheenjohtajan selostuksen pohjalta ilman viranhaltijan esittelyä. Kirkkoneuvosto voi tällöin päättää, että varapuheenjohtajan ehdotus on käsittelyn pohjana eikä vaadi kannatusta.
[bookmark: _Toc214313865]24 § Kokouksen johtaminen ja puheenvuorot
Kun asia on esitelty, siitä on varattava tilaisuus keskustella.
Puheenvuoro on pyydettävä paikaltaan seisomaan nousten, kättä nostamalla, kokousjärjestelmää käyttäen tai muulla selvästi havaittavalla tavalla.
Kokouspaikalla puheenvuoro on pidettävä omalta paikaltaan tai puhujakorokkeelta. 
Puheenvuorot annetaan pyydetyssä järjestyksessä. Tästä järjestyksestä poiketen: 
1) asian käsittelyjärjestystä koskeva työjärjestyspuheenvuoro on annettava ennen muita; 
2) puheenjohtaja voi antaa puheenvuoron läsnäolo- ja puheoikeutetulle ennen muita puheenvuoroja; 
3) puheenjohtaja voi antaa repliikki- tai kannatuspuheenvuoron. 
Jos puheenvuoroja pyydetään yhtaikaa, puheenjohtaja määrää, missä järjestyksessä puheenvuorot saadaan käyttää.
Kun pyydetyt puheenvuorot on käytetty, puheenjohtaja päättää keskustelun.
[bookmark: _Toc214313866]25 § Asiantuntijoiden kuuleminen
Toimielimellä tai sen puheenjohtajalla on oikeus kutsua toimielimen kokoukseen asiantuntijoita kuultaviksi.
[bookmark: _Toc214313867]26 § Pöydällepano ja asian palauttaminen valmisteltavaksi
Jos keskustelun kuluessa tehdään kannatettu ehdotus asian pöydällepanosta, palauttamisesta valmisteltavaksi tai jokin muu ehdotus, jonka hyväksyminen keskeyttäisi asian asiallisen käsittelyn, seuraavien puhujien on puheenjohtajan kehotuksesta rajoitettava puheenvuoronsa koskemaan vain tätä ehdotusta ja siitä on tehtävä päätös ennen kuin keskustelua itse asiasta jatketaan. Jos ehdotus hyväksytään, puheenjohtaja keskeyttää asian käsittelyn. Jos ehdotus hylätään, käsittely jatkuu.
Pöydälle pantu asia on otettava käsiteltäväksi seuraavassa kokouksessa. 
[bookmark: _Toc214313868]27 § Ehdotusten antaminen
Muutosehdotukset ja muut esityslistasta poikkeavat ehdotukset on annettava kirjallisena puheenjohtajalle, jollei puheenjohtaja toisin salli. Asian hylkäämistä, pöydällepanoa tai palauttamista koskeva ehdotus on kuitenkin tehtävä kirjallisena vain puheenjohtajan sitä vaatiessa.
[bookmark: _Toc214313869]28 § Ilman äänestystä syntyvän päätöksen toteaminen
Jos keskustelun aikana ei ole tehty kannatettuja ehdotuksia, puheenjohtaja toteaa pohjaehdotuksen toimielimen päätökseksi. 
Jos puheenjohtaja toteaa toimielimen yksimielisesti kannattavan kokouksessa tehtyä muutosehdotusta, puheenjohtaja toteaa ehdotuksen toimielimen päätökseksi. 
[bookmark: _Toc214313870]29 § Äänestäminen
Äänestykseen otetaan pohjaehdotus ja kannatetut ehdotukset. Jos ehdotuksen tekijä ei ole paikalla äänestyksen alkaessa, hänen tekemänsä ehdotus katsotaan rauenneeksi eikä sitä oteta äänestykseen. 
Äänestys toimitetaan kättä nostamalla, nimenhuudolla, äänestyskoneella tai sähköisesti taikka muulla toimielimen päättämällä tavalla. Kirkkolain 10 luvun 18 §:n 1 momentin mukaisesti äänestys toimitetaan avoimesti. 
Jos äänestykseen otettavia kannatettuja ehdotuksia on enemmän kuin yksi, puheenjohtaja esittää toimielimen hyväksyttäväksi äänestysjärjestyksen kirkkojärjestyksen 10 luvun 6 §:n 2 momentin mukaisesti. Äänestysjärjestys määräytyy seuraavien periaatteiden mukaan: 
1) Ensin on otettava äänestykseen kaksi eniten pohjaehdotuksesta poikkeavaa kannatettua ehdotusta. Voittanut ehdotus asetetaan jäljellä olevista ehdotuksista eniten pohjaehdotuksesta poikkeavaa kannatettua ehdotusta vastaan. Näin jatketaan, kunnes saadaan lopullinen vastaehdotus pohjaehdotukselle;
2) Jos äänestykseen on otettava pohjaehdotuksen kokonaan hylkäämistä tarkoittava kannatettu ehdotus, se on asetettava viimeisenä äänestettäväksi muista ehdotuksista voittanutta vastaan;
3) Jos asia koskee määrärahan myöntämistä, otetaan ensin äänestykseen määrältään suurimman ehdotuksen hyväksyminen tai hylkääminen ja näin jatketaan ehdotusten suuruuden mukaisessa järjestyksessä, kunnes jokin ehdotus hyväksytään, minkä jälkeen pienemmitä ehdotuksista ei enää äänestetä. 
Jos päätöksen tekemiseen vaaditaan kirkkolain mukaan määräenemmistön kannatus, puheenjohtajan on kirkkojärjestyksen 10 luvun 6 §:n 3 momentin mukaisesti ilmoitettava siitä ennen äänestyksen toimittamista ja otettava se huomioon äänestyksen tuloksen todetessaan. 
Puheenjohtaja toteaa äänestyksen tuloksena syntyvän päätöksen kirkkojärjestyksen 10 luvun 6 §:n nojalla. 
[bookmark: _Toc214313871]Toimielimessä toimitettavat vaalit
Henkilövalinnasta käytetään nimitystä vaali. Kysymys voi olla henkilön tai henkilöiden valitsemisesta luottamustoimeen tai viranhaltijan tai työntekijän valinnasta palvelussuhteeseen. Valinta voi olla yksimielinen, jolloin varsinaiseen vaalitoimitukseen ei tarvitse ryhtyä. Vaali voidaan toimittaa enemmistövaalina tai useampaa luottamushenkilöä valittaessa myös suhteellisena vaalina. Vaalista on kyse vasta, kun valinnasta tehdään lopullinen päätös. 
Luottamushenkilöiden vaalissa varajäsenet valitaan samassa vaalitoimituksessa kuin varsinaiset jäsenet. Joskus varajäsenet ovat henkilökohtaisia, jolloin ehdokkaana käytännössä on varsinaisen jäsenen ja hänen henkilökohtaisen varajäsenensä muodostama ehdokaspari. Siten ennen vaalia tapahtuu ehdokasasettelu. Ehdokkaat (ehdokasparit) on hyväkysyttävä ennen vaalia. Tarvittaessa ehdokasparit hyväksytään äänestämällä. Jos varajäsenet eivät ole henkilökohtaisia, varajäseniksi tulevat varsinaisiksi jäseniksi valittujen jälkeen seuraavaksi enemmistövaalissa eniten ääniä saaneet ehdokkaat. 
Enemmistövaali toimitetaan suljetuin lipuin, jos yksikin toimielimen jäsenistä sitä vaatii. Suhteellinen vaali toimitetaan aina suljetuin lipuin. Sähköisessä kokouksessa vaali voidaan toimittaa suljetuin lipuin vain, jos vaalisalaisuus pystytään turvaamaan. Vaalisalaisuuden turvaaminen edellyttää, että kaikki vaalissa annetut äänet ja äänen antaneet henkilöt voidaan luotettavasti erottaa toisistaan, mikä edellyttää sähköistä äänestysjärjestelmää. Jos sähköisessä kokouksessa toimielimen käytössä ei ole etä-äänestyksen mahdollistavia sähköisiä äänestysjärjestelmiä, ja jos kokouksessa ehdotetaan vaalin toimittamista suljetuin lipuin, asia tulee siirtää seuraavaan kokouspaikalla järjestettävään kokoukseen.
Vaalilla valittavan henkilön tulee olla vaalikelpoinen. Vaalikelpoisuudesta luottamustoimeen säädetään kirkkolain 9 luvun 2 §:ssä ja vaalikelpoisuuden rajoituksista saman luvun 3 §:ssä. Jos esimerkiksi kirkkovaltuustossa toimitettavassa luottamushenkilövaalissa tulee valituksi vaalikelvoton henkilö, kirkkoneuvoston tulee kirkkolain 3 luvun 11 §:n nojalla jättää päätös täytäntöön panematta ja saattaa asia kirkkovaltuuston uudelleen käsiteltäväksi. Palvelussuhteeseen valittaessa ääni voidaan antaa virkaa tai tehtävää hakeneelle kelpoisuusehdot täyttävälle henkilölle. Tarvittaessa toimielin ratkaisee päätöksellään, onko henkilö vaalikelpoinen. 
Vaali toimitetaan ensisijaisesti enemmistövaalina. Suhteellinen vaali voidaan toimittaa vain luottamushenkilöitä valittaessa ja valittavia tulee olla vähintään kaksi. Vaali toimitetaan suhteellisena, jos riittävä osa toimielinten jäsenistä vaatii suhteellista vaalia. Kirkkolain 10 luvun 19 §:n 2 momentin mukaan luottamushenkilöiden vaali toimitetaan suhteellisena, jos sitä vaatii läsnä olevista jäsenistä vähintään määrä, joka saadaan jakamalla läsnä olevien lukumäärä valittavien lukumäärällä lisättynä yhdellä. Jos osamääräksi tulee murtoluku, se korotetaan seuraavaan kokonaislukuun. Esimerkiksi jos murtoluvuksi tulee 2,1, se korotetaan seuraavaan kokonaislukuun, joka on 3. Puheenjohtajan tehtävänä on todeta, onko suhteellisen vaalin vaatijoita säädetty määrä.  
Esimerkki: Läsnä olevia kirkkovaltuuston jäseniä on 10 ja valittavia luottamushenkilöitä on 5. Tällöin läsnä olevien lukumäärä (10) jaetaan kuudella (5 + 1= valittavien lukumäärä lisättynä yhdellä). Osamäärä (noin 1,66) korotetaan lähinnä ylempään kokonaislukuun, joka on kaksi. Suhteellinen vaali tulee siis toimittaa, jos sitä vaatii vähintään 2 läsnä olevaa kirkkovaltuuston jäsentä. Oikeuskäytännössä on katsottu (KHO 1984 II 20), että puheenjohtajan tulee siinäkin tapauksessa, ettei valtuutetun ehdotusta suhteellisen vaalin toimittamisesta kannateta, tarvittaessa äänestämällä todeta, onko ehdotuksella niin monen valtuutetun kannatus, kuin suhteellisen vaalin toimittamiseen vaaditaan. Suhteellisen vaalitavan noudattamisesta voidaan oikeuskäytännön (KHO 1973 II 37) mukaan äänestää kesken asian käsittelyn ja myös toistamiseen samassa kokouksessa.
Suhteellisen vaalin toimittamisessa noudatetaan soveltuvin osin, mitä seurakuntavaaleista säädetään. Tarkemmat määräykset suhteellisen vaalin toimittamisesta annetaan hallintosäännössä. 
A. [bookmark: _Toc214313872]Enemmistövaalit
[bookmark: _Toc214313873]30 § Äänestäminen enemmistövaalissa
Enemmistövaalissa äänen voi antaa kenelle tahansa vaalikelpoiselle ehdokkaalle tai ehdokasparille. Jos valittavia on enemmän kuin yksi, toimielimen jäsenellä on käytettävissä yhtä monta ääntä kuin on valittavia henkilöitä tai ehdokaspareja. 
Yhdelle ehdokkaalle tai ehdokasparille voi antaa vain yhden äänen. Kaikkia ääniä ei ole pakko käyttää. 
[bookmark: _Toc214313874]31 § Vaalitoimituksen avustajat
Kun enemmistövaali toimitetaan suljetuin lipuin, kokouksen pöytäkirjantarkastajat toimivat samalla ääntenlaskijoina ja avustavat muutenkin vaalitoimituksessa, jollei toimielin toisin päätä. 
[bookmark: _Toc214313875]32 § Äänestyslippuihin tehtävät merkinnät
Äänestyslippuihin kirjoitetaan valittavien nimet ja tarpeen mukaan ammatit niin selvästi, ettei voi syntyä epätietoisuutta henkilöstä, jota tarkoitetaan. 
[bookmark: _Toc214313876]33 § Vaalisalaisuuden turvaaminen
Äänet annetaan nimenhuudon mukaisessa järjestyksessä. 
Suljetussa lippuäänestyksessä äänestyslippu on taitettava siten, ettei sen sisältö ole näkyvissä.
[bookmark: _Toc214313877]34 § Äänestyslipun mitättömyys
Äänestyslippu on mitätön, jos siitä ei selvästi ilmene, ketä ehdokasta tarkoitetaan, tai jos siinä on äänestäjän nimi tai erityinen tuntomerkki taikka siihen on tehty muunlainen asiaton merkintä. 
B. [bookmark: _Toc214313878]Suhteelliset vaalit
[bookmark: _Toc214313879]35 § Vaalilautakunta
Kirkkovaltuusto asettaa ensimmäisessä kokouksessaan keskuudestaan toimikaudekseen suhteellisten vaalien toimittamista varten vaalilautakunnan, johon valitaan kolme varsinaista jäsentä ja kolme varajäsentä.
Vaalilautakunta valitsee keskuudestaan puheenjohtajan ja varapuheenjohtajan. Vaaliautakunta on päätösvaltainen kaksijäsenisenä. Jos vaalilautakunta ei ole päätösvaltainen, valtuusto voi tilapäisesti täydentää sitä suoritettavaa vaalia varten.
Vaalilautakunnalla on oikeus käyttää apunaan asiantuntijoita ja ottaa itselleen sihteeri. 
[bookmark: _Toc214313880]36 § Ehdokasasettelu sekä ehdokaslistojen tarkistaminen ja oikaisu
Toimielin määrää ajankohdan, milloin ehdokaslistat on viimeistään jätettävä toimielimen puheenjohtajalle. Kussakin ehdokaslistassa saadaan nimetä enintään kaksi kertaa niin monta ehdokasta tai ehdokasparia kuin vaalissa on valittavia. 
Ehdokaslistan otsikossa on mainittava, missä vaalissa listaa käytetään. Vähintään yhden toimielimen jäsenen on allekirjoitettava ehdokaslista. Ensimmäinen allekirjoittaja on listan asiamies. Hänen tehtävänään on antaa lista toimielimen puheenjohtajalle ja hänellä on oikeus tehdä listaan 3 momentissa tarkoitetut oikaisut.
Kun ehdokaslistojen antamisen määräaika on päättynyt, puheenjohtaja antaa listat vaalilautakunnalle, joka tarkastaa ne. Jos listassa todetaan virheitä, annetaan asiamiehelle tilaisuus tehdä oikaisu vaalilautakunnan asettamassa määräajassa.
[bookmark: _Toc214313881]37 § Ehdokaslistojen yhdistelmä
Ehdokaslistojen oikaisuja varten varatun määräajan päätyttyä vaalilautakunta laatii hyväksytyistä ehdokaslistoista yhdistelmän.
[bookmark: _Toc214313882]38 § Ehdokaslistojen nähtävillä pito
Ehdokaslistojen yhdistelmä on pantava kokoushuoneeseen nähtäväksi vähintään viittätoista minuuttia ennen vaalitoimituksen nimenhuudon alkamista.
[bookmark: _Toc214313883]39 § Äänestäminen ja vaalin tuloksen laskeminen
Äänestyslippuun merkitään ehdokkaan tai ehdokasparin numero. Muita merkintöjä äänestyslippuun ei saa tehdä.
Toimielimen jäsenet antavat äänestyslippunsa nimenhuudon mukaisessa järjestyksessä.
Vaalilautakunta tutkii äänestyslippujen laillisuuden ja ehdokkaiden vaalikelpoisuuden sekä laskee vaalin tuloksen.
[bookmark: _Toc214313884]40 § Vaalin tuloksen ilmoittaminen ja vaaliasiakirjojen arkistoiminen
Kun vaalin tulos on laskettu, vaalilautakunta antaa siitä kirjallisen ilmoituksen toimielimen puheenjohtajalle, joka toteaa vaalin tuloksen toimielimelle.
Ehdokaslistat, ehdokaslistojen yhdistelmä ja äänestysliput liitetään kokousasiakirjoihin. Äänestysliput säilytetään suljetussa kuoressa.
[bookmark: _Toc214313885]Pöytäkirja
[bookmark: _Toc214313886]41 § Pöytäkirjan laatiminen
Pöytäkirjan pitämisestä ja sisällöstä vastaa puheenjohtaja. Jos puheenjohtaja ja pöytäkirjanpitäjä ovat eri mieltä kokouksen kulusta, pöytäkirja laaditaan puheenjohtajan näkemyksen mukaan.
Pöytäkirjaan on merkittävä ainakin:
1) järjestäytymistietoina
a) toimielimen nimi 
b) käytetyt kokous- ja päätöksentekotavat (varsinainen kokous/sähköinen kokous/hybridikokous/sähköinen päätöksentekomenettely)
c) kokouksen alkamis- ja päättymisaika sekä kokouksen keskeytykset
d) kokouspaikka 
e) läsnä ja poissa olleet ja missä ominaisuudessa kukin on ollut läsnä 
f) kokouksen laillisuus ja päätösvaltaisuus 
g) pöytäkirjantarkastajiksi valitut
2) asian käsittelytietoina
a) asiaotsikko
b) selostus asiasta
c) päätösehdotus 
d) esteellisyys ja perustelut 
e) tehdyt ehdotukset ja onko niitä kannatettu 
f) kuultavana olleiden lausumat 
g) äänestykset: äänestystapa, äänestysjärjestys, äänestysesitys sekä äänestyksen tulos siten, että kunkin jäsenen kannanotto ilmenee pöytäkirjasta 
h) vaalit: vaalitapa ja vaalin tulos 
i) asiassa tehty päätös 
j) eriävä mielipide 
k) hyväksytyt toivomusponnet
3) muina tietoina 
a) salassapitomerkinnät 
b) puheenjohtajan allekirjoitus 
c) pöytäkirjanpitäjän varmennus
d) muutoksenhakuohje 
e) merkintä pöytäkirjan tarkastuksesta 
f) merkintä nähtävänä pitämisestä yleisessä tietoverkossa
Pöytäkirjan allekirjoittaa puheenjohtaja ja varmentaa pöytäkirjanpitäjä. 
[bookmark: _Toc214313887]42 § Pöytäkirjan tarkastaminen
Pöytäkirjan tarkastaa kaksi kullakin kerralla tähän tehtävään valittua toimielimen jäsentä, jollei toimielin jonkin asian kohdalla toisin päätä. 
Jos pöytäkirjan tarkastuksessa pöytäkirjan sisällöstä jää vallitsemaan erimielisyys, toimielin tarkastaa pöytäkirjan tältä osin seuraavassa kokouksessa.
[bookmark: _Toc214313888]43 § Ilmoitus asian siirtämisestä kirkkoneuvoston käsiteltäväksi   
Jos kirkkoneuvosto tai sen puheenjohtaja haluaa siirtää päätöksen kirkkoneuvoston käsiteltäväksi, vaatimus siitä tulee ilmoittaa toimielimelle tai viranhaltijalle, joka on ratkaissut asian, 4 päivän kuluessa siitä, kun asiaa koskeva päätösluettelon ote tai muu ilmoitus on saatettu kirkkoneuvoston puheenjohtajan tai varapuheenjohtajan tietoon sähköpostilla.    
Kirkkoherra ja talouspäällikkö tuovat kaikki viranhaltijapäätökset tiedoksi kirkkoneuvoston kokoukseen, jonka pöytäkirjassa viranhaltijapäätökset merkitään tulleen kirkkoneuvoston tiedoksi. Viranhaltijapäätökset julkaistaan seurakunnan verkkosivuilla ja lähetetään kirkkoneuvoston jäsenille tiedoksi sähköpostilla, jotta seurakunnan jäsenet saavat mahdollisuuden tehdä halutessaan oikaisuvaatimuksen. Seurakunnan verkkosivuille kirjataan julkaisupäivä, tiedoksisaantipäivä ja päivä, jona oikaisuvaatimuksen tekemisen oikeus päättyy.
[bookmark: _Toc214313889]5 luku 	ERINÄISET MÄÄRÄYKSET
[bookmark: _Toc214313890]Kirkkovaltuustoa koskevat erinäiset määräykset
[bookmark: _Toc214313891]44 § Valtuutettujen aloitteet
Kokouskutsussa mainittujen asioiden käsittelyn jälkeen kirkkovaltuuston jäsenellä on oikeus tehdä kirjallisia aloitteita seurakunnan toimintaa ja hallintoa koskevista asioista. 
Aloite annetaan puheenjohtajalle. Sähköisessä kokouksessa aloite lähetetään sähköisesti kokouksen puheenjohtajan ilmoittamalla tavalla. Aloitteen jättämisestä tulee ilmoittaa sihteerille ja puheenjohtajalle ennen kokouksen alkamista tai kokouksen työjärjestyksen hyväksymisen yhteydessä. 
Puheenjohtajan tulee toimittaa aloite viivytyksettä kirkkoneuvoston valmisteltavaksi. Kirkkovaltuusto voi päättää, että aloitteessa tarkoitetun asian valmistelusta käydään lähetekeskustelu. 
Kirkkoneuvoston tulee tarvittaessa saattaa aloite valtuuston lopullisesti käsiteltäväksi vuoden kuluessa.
Kirkkoneuvoston on vuosittain joulukuun loppuun mennessä esitettävä kirkkovaltuustolle luettelo valtuuston jäsenten tekemistä ja kirkkoneuvostolle lähetetyistä aloitteista, joita kirkkovaltuusto ei edellisen vuoden loppuun mennessä ole lopullisesti käsitellyt. Samalla on ilmoitettava, mihin toimenpiteisiin niiden johdosta on ryhdytty. Valtuusto voi todeta, mitkä aloitteista on käsitelty loppuun.
[bookmark: _Toc214313892]45 § Kyselytunti
Kirkkovaltuuston jäsenellä on oikeus esittää seurakunnan johtaville viranhaltijoille kyselytunnilla vastattavaksi lyhyitä enintään kolmen minuutin pituisia kysymyksiä seurakunnan hallintoa, taloutta ja toimintaa koskevista asioista. Kyselytunti pidetään ennen kirkkovaltuuston kokouksen alkua puheenjohtajan määrittelemien kokousten yhteydessä, jollei kirkkovaltuusto toisin päätä.
Kirkkovaltuuston puheenjohtaja toimii puheenjohtajana kyselytunnilla. Johtavat viranhaltijat vastaavat kysymyksiin. Lyhyet kysymykset on toimitettava kirjallisesti sihteerille viimeistään 4 päivää ennen valtuuston kokousta. Myöhemmin toimitetut kysymykset sekä kysymykset, joihin ei kyselytunnilla ehditä vastata, siirtyvät seuraavaan kyselytuntiin.
Kysymyksiin vastataan saapumisjärjestyksessä, jollei puheenjohtaja toisin päätä. Vastauksen saatuaan kysymyksen esittäjällä on oikeus tehdä kaksi asiaan liittyvää lyhyttä lisäkysymystä. Kysymysten johdosta ei käydä keskustelua. Puheenjohtajalla on oikeus rajoittaa puheenvuoroja.
Kyselytunnista ilmoitetaan valtuuston jäsenille ja varajäsenille viimeistään 7 päivää ennen valtuuston kokousta. Jos valtuuston jäsen on poissa kokouksesta, hänen sijaansa tuleva varajäsen voi olla läsnä kyselytunnilla.
Kyselytunti on julkinen.
[bookmark: _Toc214313893]46 § Iltakoulu
Iltakouluja järjestetään kirkkovaltuuston puheenjohtajan määrääminä aikoina.
Iltakoulussa annetaan selvityksiä ja tietoja keskeisistä vireillä olevista asioista ja keskustellaan niistä.
Kirkkovaltuuston puheenjohtaja toimii iltakoulun puheenjohtajana. Iltakoulussa käsitellyistä asioista laaditaan muistio. Puheenjohtajalla on oikeus rajoittaa puheenvuoroja.
Iltakoulut ovat suljettuja, jollei niitä erityisestä syystä järjestetä julkisena. Iltakouluun voivat osallistua kirkkovaltuuston jäsenten lisäksi kirkkovaltuuston puheenjohtajan erikseen kutsumat asiantuntijat tai seurakunnan viranhaltijat/työntekijät.
[bookmark: _Toc214313894]Muut määräykset
[bookmark: _Toc214313895]47 § Jäsenaloite
Kirkkolain 3 luvun 3 §:n 4 momentissa tarkoitettu aloite tulee tehdä kirjallisesti tai sähköisellä asiakirjalla. Aloitteesta tulee käydä ilmi, mitä aloite koskee sekä aloitteen tekijän nimi, seurakunta ja yhteystiedot. 
[bookmark: _Toc214313896]48 § Aloitteen käsittely
Aloitteen käsittelee se seurakunnan viranomainen, jolla on päätösvalta aloitteen tarkoittamassa asiassa. 
Kirkkoneuvoston on vuosittain marraskuun loppuun mennessä esitettävä valtuustolle luettelo sen päätösvaltaan kuuluvista aloitteista ja niiden perusteella suoritetuista toimenpiteistä. Valtuusto voi samalla päättää, mitkä aloitteista on loppuun käsitelty. 
Muun toimielimen kuin kirkkovaltuuston päätösvaltaan kuuluvista aloitteista on annettava tieto toimielimelle niiden päättämällä tavalla. Toimielin voi samalla päättää, mitkä aloitteista ovat loppuun käsiteltyjä. 
[bookmark: _Toc214313897]49 § Aloitteen tekijälle annettavat tiedot
Aloitteen tekijälle on ilmoitettava kuukauden kuluttua aloitteen saapumisesta, missä seurakunnan viranomaisessa aloite käsitellään. Samalla tulee ilmoittaa aloitteen arvioitu käsittelyaika sekä keneltä saa lisätietoja aloitteen käsittelystä.  
Sen jälkeen, kun aloite on käsitelty loppuun, aloitteen tekijälle on ilmoitettava, onko aloite johtanut toimenpiteisiin. 
[bookmark: _Hlk140846320][bookmark: _Toc214313898]50 § Asiakirjojen allekirjoittaminen
Seurakunnan toimielimen tai viranhaltijan päätökseen perustuvan sopimuksen ja sitoumuksen allekirjoittajista päättää kirkkoneuvosto kirkkojärjestyksen 10 luvun 3 §:n 1 momentin nojalla.
Toimielimen pöytäkirjanotteen allekirjoittaa pöytäkirjanpitäjä tai muu toimielimen määräämä henkilö.
Toimielimen asiakirjoista annettavat otteet ja jäljennökset todistaa oikeaksi pöytäkirjanpitäjä tai muu toimielimen määräämä henkilö. 
Valmistelua koskevat asiakirjat allekirjoittaa asian valmistelija.
[bookmark: _Toc214313899]51 § Tiedoksiantojen ja haasteiden vastaanottaminen
Kirkkoherran lisäksi seurakunnalle annettavan haasteen tai muun tiedoksiannon voi seurakunnan puolesta vastaanottaa myös talouspäällikkö. 

[bookmark: _Toc214313900]6 luku VOIMAANTULO JA MUUTOKSET
[bookmark: _Toc214313901]52 § Voimaantulo
Tämä hallintosääntö tulee voimaan 1.1.2024. 
Tätä hallintosääntöä on päivitetty:
27.11.2024 KV 46 §:ssä on päätetty lisätä hallintosäännön 10 §:n Taloudesta vastaavan viranhaltijan päätösvalta kohtaan alakohta g) päättää hautapaikkojen luovutuksesta, hautaoikeuden voimassaoloajan jatkamisesta, hautapaikkojen vastaanottamisesta hautaoikeuden haltijan luopuessa hautaoikeudesta sekä haudanhoitosopimusten tekemisestä. Muutos astunut voimaan 28.11.2024.  
x.x.2025 KV x §:ssä on päätetty lisätä hallintosäännön 9 § (Kirkkoherran päätösvalta) ja 10 §:n (Taloudesta vastaavan henkilön päätösvalta) kohtaan oikeudet:
- myöntää sairaudesta johtuvan virka- tai työvapaan enintään vuoden ajaksi, kun päätösvalta on seurakunnalla.
- myöntää lakiin, virka- tai työehtosopimukseen perustuvat palkanlisät ja lisä-palkkiot sekä päättää työehtosopimukseen perustuvien erityisten lisien maksamisesta 
- myöntää lakiin tai virka- tai työehtosopimukseen perustuvat virkavapaudet tai työlomat, joiden osalta seurakunnalla ei ole harkintavaltaa. 
- antaa työtodistuksen. 
Tämän lisäksi on päätetty korjata ilmeinen viittausvirhe pykälän 10 alusta, jossa on virheellisesti viitattu pykälään 17 kun on ilmeistä, että tarkoitus on ollut viitata pykälään yhdeksän.
-10 § Taloudesta vastaavan viranhaltijan päätösvalta kohtaan on päätetty lisätä kohtaan a täsmennys, jonka mukaan taloudesta vastaavan viranhaltijan päätösvallasta pois luetaan 9 §:n kohdan 1 alakohdat h, j ja k.
- 9 § Kirkkoherran päätösvalta on päätetty lisätä kohta p) päättää tilavuokrien maksuvapautuksesta viranhaltijapäätöksin.
- 4 § Kirkkoneuvoston alaiset työryhmät kohtaan on päätetty lisätä seuraava teksti: ”Perinteisesti kirkkoneuvoston valmistelun tukena Nousiaisten seurakunnassa on toiminut johtoryhmä (kirkkovaltuuston puheenjohtaja, kirkkovaltuuston varapuheenjohtaja, kirkkoneuvoston varapuheenjohtaja ja johtavat viranhaltijat kirkkoherra ja talouspäällikkö). Johtoryhmällä ei ole työryhmien tapaan päätösvaltaa. Johtoryhmän toimikausi on sama kuin luottamushenkilöiden toimikausi ja johtoryhmään kuulutaan aseman perusteella, joten erillistä päätöstä johtoryhmän kokoonpanosta ei tehdä kirkkoneuvostossa toimikausittain. ”
- 43 § Ilmoitus asian siirtämisestä kirkkoneuvoston käsiteltäväksi kohtaan on lisätty viimeiseksi sanaksi sähköpostilla, jotta hallintosäännöstä näkisi, millä tavoin viranhaltijapäätökset toimitetaan tiedoksi kirkkoneuvoston jäsenille. Lisäksi kyseiseen kohtaan on päätetty lisätä seuraava teksti:” Kirkkoherra ja talouspäällikkö tuovat kaikki viranhaltijapäätökset tiedoksi kirkkoneuvoston kokoukseen, jonka pöytäkirjassa viranhaltijapäätökset merkitään tulleen kirkkoneuvoston tiedoksi. Viranhaltijapäätökset julkaistaan seurakunnan verkkosivuilla, jotta seurakunnan jäsenet saavat mahdollisuuden tehdä halutessaan oikaisuvaatimus. Seurakunnan verkkosivuille kirjataan julkaisupäivä, tiedoksisaantipäivä ja päivä, jona oikaisuvaatimuksen tekemisen oikeus päättyy.”
- 5 § Nuorten vaikuttajaryhmä kohtaan päätetään lisätä täsmennys kirkkoneuvoston ryhmän koordinoimiseen valitusta työntekijästä (nuorisotyönohjaaja) sekä velvoitetaan nuorisotyönohjaaja vuosittain raportoimaan nuorten vaikuttajaryhmän kokoonpanosta, talousarviomäärärahan käytöstä, päätöksistä ja toiminnasta kirkkoneuvostolle.
- 4 § Kirkkoneuvoston alaiset työryhmät kohtaan on päätetty lisätä seuraava teksti:” Kirkkoneuvosto delegoi kirkkoherralle oikeuden hyväksyä muutoksia työryhmien kokoonpanoihin. Työryhmät ovat velvoitettuja vuosittain raportoimaan työ-ryhmien kokoonpanosta ja toiminnasta kirkkoneuvostolle.”

